Ipak se tukao: Sin Steve Culeja cipelario bespomoćnog mladića

Domagoj, sin saborskog zastupnika Steve Culeja, sudjelovao je u tučnjavi u Vinkovcima. Nije kriv za premlaćivanje Mikuljana, koji je u komi, ali je mlatio drugog mladića...

<p><strong>Ivan Mikuljan</strong> (21), teško pretučeni mladić iz Andrijaševaca, i dalje je u <strong>kritičnom stanju</strong>. Njegovo se zdravstveno stanje ništa nije promijenilo. Uz njega cijelo vrijeme borave dvije liječnice KBC-a Osijek.</p><p><strong>POGLEDAJTE VIDEO VIJESTI:</strong></p><p>- Nakon što mi je u ruke došao Ivanov mobitel, na kojemu se još osjeti miris krvi, pomno sam ga pregledao. Pročitao sam sve Ivanove odlazne i dolazne poruke i niti u jednoj nema riječi o dogovorenoj tučnjavi niti o tome što je bilo na kirbaju u Rokovcima. Mislim da je moj bratić otišao u Vinkovce a da nije znao da je pripremljena sačekuša - rekao je Mikuljanov bratić, koji se cijelo vrijeme brine za Ivanovo zdravlje.</p><p>U rješenju Općinskog državnog odvjetništva naveli su osmoricu mladića koji su sudjelovali u tučnjavi. Prema rješenju, prvookrivljeni za premlaćivanje Mikuljana je 17-godišnjak iz okolice Vinkovaca. On je prvi 22. kolovoza u Vinkovcima udario 21-godišnjaka šakom u lice. Od siline udarca Mikuljan je pao na tlo i udario glavom. Zapisnik tu staje te nije precizirano što je s njim dalje bilo. Neki od sudionika u tučnjavi, koji još ne žele izaći u javnost, rekli su da su onesviještenog Mikuljana tukli nogama u glavu. Državno odvjetništvo navelo je kako je Mikuljanu <strong>slomljena jagodična kost, ozlijeđen mu je lijevi maksilarni sinus, imao je nekoliko krvarenja u mozgu</strong>, koji mu je natekao.</p><p>Uz to zadobio je prijelom lijeve očne šupljine te su liječnici naveli da su sve to ozljede opasne za život. Drugookrivljeni u slučaju premlaćivanja je <strong>Domagoj Culej (22) zvani Dodo, sin saborskog zastupnika Steve Culeja</strong>. Njega sumnjiče da je mladića koji je došao s Mikuljanom <strong>udarao nogom dok je i taj mladić ležao na tlu</strong>. Prema rješenju, svi navedeni terete se da su sudjelovali u tučnjavi koja je imala za posljedicu teške tjelesne ozljede jedne osobe, pa su time počinili kazneno djelo protiv života i tijela.</p><p>Svi navedeni koji su sudjelovali u tučnjavi za sada se <strong>brane sa slobode</strong>. U zaključku Državnog odvjetništva opisali su i samu tučnjavu u kojoj su mladići sudjelovali. Dio njih se tuklo, dok su ostali stajali sa strane i navijali za njih. U svakom trenutku bili su spremni uključiti se u premlaćivanje. O svemu postoji i snimka nadzorne kamere obližnje urarsko-zlatarske radionice. Nju su policajci presnimili na DVD tijekom istrage te će biti jedan od glavnih dokaza protiv huligana.</p><p>- Samo da Ivanu bude bolje, bit će vremena za utvrđivanje tko je kriv, samo znamo da je naš Ivan uvijek stao u obranu svojih prijatelja. Nažalost, tako je bilo i ovaj put, no krvnički su ga kaznili - rekli su u obitelji. Ivan Mikuljan je na ugovor radio u Deutz - Fahru, tvornici kombajna u Županji. Kad ne bi bio na poslu, <strong>uvijek je bio spreman pomoći svojim susjedima</strong>. Neizmjerno je volio konje i niti jedno pokladno jahanje, od kada je stasao, nije prošlo bez njega.</p><p>- Prava je dobričina, jako vrijedan i kulturan, ne vjerujem da bi on počeo tučnjavu, uglavnom je branio svoje prijatelje - rekao je jedan od mještana Andrijaševaca.</p><p>Kako neslužbeno doznajemo, taj koji je dogovarao obračun na kraju se nije pojavio u Vinkovcima. Ostavio je svoje prijatelje na cjedilu.</p>